Joniškio geležinkelio stotis

Joniškio geležinkelio stotis – geležinkelio stotis šiaurės vakarų Lietuvoje, Joniškyje, Stoties g. 28, miesto pietvakarinėje dalyje. Stotis yra Šiaulių–Jelgavos geležinkelio ruože, keleiviniai traukiniai nevažiuoja. Pagrindinis stoties pastatas yra jau trečiasis, tačiau išlikęs ir pirmasis (medinis).

Istorija 

Per I pasaulinį karą pro Joniškį nutiestas Šiaulių–Jelgavos geležinkelis, 1916 m. čia įrengta geležinkelio stotis. 1922 m. pradėjo veikti Joniškio–Žeimelio siaurasis geležinkelis. Per Joniškį tiestas geležinkelis imtas naudoti 1916 m. Vokiečių karinė vadovybė ėmė skubiai tvarkyti geležinkelius, perkalti plačiąją rusiškąją vėžę į 1435 mm pločio. Karo reikmėms vokiečiai nutiesė ir 92 km Šiaulių–Joniškio–Jelgavos kelią. Fronto reikalams kaizerinė Vokietija nutiesė Lietuvoje nemažai ir 600 mm vėžės pločio geležinkelių, tarp jų ir ruožą Joniškis–Žeimelis.

XX a. pabaigoje stoties pastatas suremontuotas.

Šaltiniai 

Joniškis
Joniškio rajono savivaldybės geležinkelio stotys